b'\n_START_ARTICLE_\n\xc4\x8cetrtna skupnost Posavje\n_START_SECTION_\nReferendum in ustanovitev \xc4\x8cetrtne skupnosti\n_START_PARAGRAPH_\nLeta 1994 je nov Zakon o lokalni samoupravi, v svojem 19. \xc4\x8dlenu dolo\xc4\x8dil, da se na obmo\xc4\x8dju ob\xc4\x8dine lahko ustanovijo o\xc5\xbeji deli ob\xc4\x8din (krajevne, va\xc5\xa1ke ali \xc4\x8detrtne skupnosti), ter da mora pri \xc4\x8dlenitvi ob\xc4\x8dinski svet upo\xc5\xa1tevati zemljepisne, zgodovinske, gospodarske, upravne, kulturne in druge zna\xc4\x8dilnosti obmo\xc4\x8dja. _NEWLINE_Notranja \xc4\x8dlenitev Ljubljane se je pri\xc4\x8dela z referendum, ki je potekal 15. 10. 2000. Izid referenduma je dolo\xc4\x8dal ime \xc4\x8detrti in pravni polo\xc5\xbeaj. Volivci so na podro\xc4\x8dju Posavja ve\xc4\x8dinsko glasovali za \xc4\x8detrt Posavje, ki naj bo pravna oseba. Na podlagi referendumskih rezultatov je bil 22. 3. 2001 spremenjen Statut Mestne ob\xc4\x8dine Ljubljana.\n_START_SECTION_\nSvet \xc4\x8detrtne skupnosti\n_START_PARAGRAPH_\nOrgan \xc4\x8detrte skupnosti je svet, ki ga izvolijo volilni upravi\xc4\x8denci s stalnim prebivali\xc5\xa1\xc4\x8dem na obmo\xc4\x8dju \xc4\x8detrtne skupnosti. _NEWLINE_Mandat 2006 - 2010 _NEWLINE_Na rednih volitvah, dne 22. 10. 2006, se je volilo 13 svetnikov v Svet \xc4\x8cetrtne skupnosti Posavje (volitev se je udele\xc5\xbeilo 60,88\xc2\xa0% volilnih udele\xc5\xbeencev). Posamezne liste so prejele naslednje \xc5\xa1tevilo mandatov: SD - Socialni demokrati 3, LDS - Liberalna demokracija Slovenije 5, Zeleni Slovenije 1, Slovenska demokratska stranka 3 in NSi \xe2\x80\x93 Nova Slovenija 1._NEWLINE_Svet \xc4\x8cetrtne skupnosti Posavje v tretjem mandatu se je konstituiral dne 27. 11. 2006. Svetniki so izvolili predsednika sveta (Drago \xc4\x8cERNO\xc5\xa0 - LDS) in dva podpredsednika (Miha NOVAK\xe2\x80\x93 Nsi in Peter HORVAT - SDS)._NEWLINE_Mandat 2010 - 2014_NEWLINE_Na rednih volitvah, dne 10. 10. 2010, se je volilo 13 svetnikov v Svet \xc4\x8cetrtne skupnosti Posavje (volitev se je udele\xc5\xbeilo 47,16\xc2\xa0% volilnih udele\xc5\xbeencev). Posamezne liste so prejele naslednje \xc5\xa1tevilo mandatov: LDS - Liberalna demokracija Slovenije 1, NSi \xe2\x80\x93 Nova Slovenija 1, SDS - Slovenska demokratska stranka 2, DeSUS \xe2\x80\x93 Demokrati\xc4\x8dna stranka upokojencev Slovenije 1, SD - Socialni demokrati 2, Lista Zorana Jankovi\xc4\x87a 6._NEWLINE_Svet \xc4\x8cetrtne skupnosti Posavje v \xc4\x8detrtem mandatu se je konstituiral dne 09. 11. 2010. Svetniki so izvolili predsednico sveta (Kristina Karmen JEKLIC - Lista Zorana Jankovi\xc4\x87a) in podpredsednico sveta (Lidija Helena JAVORNIK - DeSUS)._NEWLINE_Mandat 2014 - 2018_NEWLINE_Na rednih volitvah, dne 05. 10. 2014, se je volilo 13 svetnikov v Svet \xc4\x8cetrtne skupnosti Posavje (volitev se je udele\xc5\xbeilo 38,52\xc2\xa0% volilnih udele\xc5\xbeencev). Posamezne liste so prejele naslednje \xc5\xa1tevilo mandatov: LZJ \xe2\x80\x93 Lista Zorana Jankovi\xc4\x87a 7, SMC \xe2\x80\x93 Stranka Mira Cerarja 2, SDS - Slovenska demokratska stranka 2, SD - Socialni demokrati 1, NSi \xe2\x80\x93 Nova Slovenija 1._NEWLINE_Svet \xc4\x8cetrtne skupnosti Posavje v petem mandatu se je konstituiral dne 25. 11. 2014. Svetniki so izvolili predsednika sveta (Amir CRNOJEVI\xc4\x86 - LZJ) in podpredsednika sveta (Miha NOVAK - NSi).'